सुन प्रकरणमा महरा र भण्डारीसँग बयान
हङकङबाट नेपाल भित्रिएको तस्करीको सुन प्रकरणबारे सत्यतथ्य पत्ता लगाउन गठित जाँचबुझ आयोगले पूर्वसभामुख तथा नेपाल कम्युनिस्ट पार्टी (माओवादी केन्द्र) का उपाध्यक्ष कृष्णबहादुर महरा र विध ल्याबका सञ्चालक भीमकान्त भण्डारीसँग बयान लिएको छ ।  महरासँग आयोगले सिंहदरबारस्थित पुरानो गृहमन्त्रालय रहेको भवनमा झन्डै डेढ घण्टा बयान लिएको हो । २०७९ पुस १० मा चीनबाट नेपाल आयात गरिएको विद्युतीय चुरोट (इलेक्ट्रिक सिगरेट (भेप)) भित्र लुकाएर नौ केजी सुन तस्करीमार्फत नेपाल भित्रिएको थियो ।  गत साउन ३ गते त्रिभुवन अन्तर्राष्ट्रिय विमानस्थलबाट स्कुटरको ब्रेकसुभित्र लुकाएर ल्याएको अवस्थामा ६० केजी तस्करीको सुन राजस्व अनुसन्धान विभागले बरामद गरेको थियो ।
काठमाडौँ, माघ २६ गते । हङकङबाट नेपाल भित्रिएको तस्करीको सुन प्रकरणबारे सत्यतथ्य पत्ता लगाउन गठित जाँचबुझ आयोगले पूर्वसभामुख तथा नेपाल कम्युनिस्ट पार्टी (माओवादी केन्द्र) का उपाध्यक्ष कृष्णबहादुर महरा र विध ल्याबका सञ्चालक भीमकान्त भण्डारीसँग बयान लिएको छ ।महरासँग आयोगले सिंहदरबारस्थित पुरानो गृहमन्त्रालय रहेको भवनमा झन्डै डेढ घण्टा बयान लिएको हो । २०७९ पुस १० मा चीनबाट नेपाल आयात गरिएको विद्युतीय चुरोट (इलेक्ट्रिक सिगरेट (भेप)) भित्र लुकाएर नौ केजी सुन तस्करीमार्फत नेपाल भित्रिएको थियो ।गत साउन ३ गते त्रिभुवन अन्तर्राष्ट्रिय विमानस्थलबाट स्कुटरको ब्रेकसुभित्र लुकाएर ल्याएको अवस्थामा ६० केजी तस्करीको सुन राजस्व अनुसन्धान विभागले बरामद गरेको थियो ।सरकारले यीलगायतका सुन तस्करी प्रकरणबारे सत्यतथ्य पत्ता लगाउन पूर्वन्यायाधीश डिल्लीराज आचार्यको संयोजकत्वमा जाँचबुझ आयोग गठन गरेको थियो । यी दुवै तस्करीका योजनाकार चिनियाँ नागरिक दाओजिन वाङसँग महराको निरन्तर सम्पर्क देखिएपछि आयोगले बयान लिएको हो । तस्करीको सुन बरामद भएपछि दाओजिन भने फरार छन् । आयोगका सदस्य पूर्वप्रहरी अतिरिक्त महानिरीक्षक सहकुल थापाले केही विषयमा बुझ्नुपर्ने देखिएपछि महरालाई आयोगमा बोलाएर आवश्यक सोधपुछ गरिएको जानकारी दिनुभयो ।ब्रेक सुमार्फत ६० केजी र भेपमार्फत नौ केजी सुन तस्करीबारे केन्द्रीय अनुसन्धान ब्युरो (सिआइबी) ले अनुसन्धान गरेको थियो । सिआइबीले भेप र ब्रेक सुमा राखेर नेपाल भित्रिएको तस्करीको सुनमा चिनियाँ नागरिक दाओजिन वाङलाई प्रतिवादी बनाएर अनुसन्धान प्रतिवेदन बुझाइसकेको छ । तस्करीको सुन ल्याउने चिनियाँ नागरिकहरू दाओजिङ वाङ र लुई फुयानसँग निरन्तर सम्पर्कमा रहेको देखिएपछि पक्राउ परेका पूर्वसभामुख महराका छोरा राहुल महरा पुर्पक्षका लागि थुनामा छन् । यसै गरी आयोगले बिहीबार नै सोही प्रकरणमा जोडिएका विध ल्याबका सञ्चालक भीमकान्त भण्डारीसँग पनि बयान लिएको छ । तिब्बती मूलका बेल्जियन नागरिक दावा छिरिङ पक्राउ परेपछि भण्डारी र दावाबिच पटक पटक कुराकानी भएको खुलेको थियो । आयोगले सुन तस्करी प्रकरणमा जोडिएका व्यक्तिसँग बयान लिइरहेको छ ।   